b'\n_START_ARTICLE_\nVaisi\xc5\xb3 salotos\n_START_PARAGRAPH_\nVaisi\xc5\xb3 salotos \xe2\x80\x93 patiekalas, gaminamas i\xc5\xa1 \xc4\xafvairi\xc5\xb3 vaisi\xc5\xb3, kartais u\xc5\xbepilam\xc5\xb3 pada\xc5\xbeu. Gali b\xc5\xabti valgomos kaip u\xc5\xbekandis, garnyras arba desertas. Re\xc4\x8diau \xe2\x80\x93 kaip pagrindinis patiekalas._NEWLINE_Vaisiai paruo\xc5\xa1iami juos supjaus\xc4\x8dius \xc4\xaf nedidelius gabal\xc4\x97lius. Jeigu vaisius nedidelis (kaip kad uogos), gali b\xc5\xabti dedamas \xc4\xaf salotas ir nepjaustytas. Visi gabaliukai i\xc5\xa1mai\xc5\xa1omi arba sudedami \xc4\xaf ind\xc4\x85 tam tikra tvarka. Vaisi\xc5\xb3 salotose taip pat naudojami ir konservuoti arba d\xc5\xbeiovinti vaisiai (pastarieji neretai prie\xc5\xa1 tai i\xc5\xa1brinkinami)._NEWLINE_Salotos gali b\xc5\xabti patiekiamos kaip yra arba u\xc5\xbepiltos pada\xc5\xbeu: vaisi\xc5\xb3 sultimis, cukraus sirupu, grietin\xc4\x97le, jogurtu ir pan.'